Ngonye ur-jauziak

Ngonye ur-jauziak () Zambiaren hego-mendebaldean dagoen ur-jauzi multzo bat da. Sioma hiritik hurbil dagoenez Sioma ur-jauziak izena ere ematen zaie.

Lusaka hiriburutik Ngonye ur-jauzietara iritseko kotxez egunosoko bidaia egin behar da. Duten irisgarritasun zailaren erruz Victoria ur-jauziak baino askoz ezezagunagoak dira.

 Deskribapena 
Zambezi ibaiak Kalahari lautadatik Victoria ur-jauzietara egiten duen bidean aurkitzen da, aipaturiko ur-jauzi ezagunetatik ehundaka kilometro ibaian gora. Ur bolumenari dagokionez Victoria ur-jauzien ondoren ur gehien daraman ur-jauzia da Zambian.

Altuera handia ez du, 12 metro eta 20 metro artean, baina puntu horretan ibaia oso zabala da. Hareharrizko arroka gogorrak direnez higaduraren eraginez ur-jauziek ilargi erdiaren itxura hartzen dute, tarteka arrokak kanpora ateratzen direla. Ur-jauzia igaro ondoren ur-laster ugari daude, uraren indarrak azpiko harriak higatu eta arroilak sortzen dituelako.

Sasoi lehorrean uraren bolumena txikiagoa da eta arroken azpitik pasatzen da ura. Euriteen sasoian zarata izugarria egiten du.

 Erreferentziak 

 Kanpo estekak 

Kategoria:Zambiako ur-jauziak